Mesiace Jupitera

Mesiace Jupitera sú prirodzené satelity planéty Jupiter. S počtom mesiacov 95 je Jupiter planéta s najväčším známym počtom mesiacov v slnečnej sústave. Len štyri mesiace sú však veľkosťou porovnateľné s Mesiacom Zeme, zvyšok je oveľa menší a majú nepravidelné tvary. 
Na základe charakteru obežných dráh sa zvyčajne mesiace Jupitera rozdeľujú do niekoľkých skupín, nazývaných "rodinami".
Malé vnútorné mesiace.
Obiehajú vo vnútri obežných dráh veľkých mesiacov Jupitera v rovnakom smere, ako sa otáča planéta okolo svojej osi (tzv. "priame" alebo "prográdne" dráhy). Ich dráhy sú veľmi stabilné, prakticky kruhové a roviny majú veľmi malý sklon k rovníku planéty. Ich rotácia okolo osi je viazaná. Patrí k nim: "Metis (mesiac), Adrastea (mesiac), Amalthea (mesiac), Thebe (mesiac)".
Galileove mesiace.
Štyri veľké mesiace Jupitera, ktoré objavil roku 1610 Galileo Galilei, ktorého menom sú teraz súhrne nazývané. Sám ich pomenoval "Medicejské hviezdy" podľa svojich mecenášov. Dnešné mená navrhol v roku 1614 astronóm Simon Marius na podnet J. Keplera. Pohybujú sa po stabilných prográdnych kruhových dráhach s malým sklonom k Jupiterovmu rovníku. Ich rotácia je viazaná. Sú to: "Io (mesiac), Europa (mesiac), Ganymedes (mesiac)" a "Callisto (mesiac)".
Rodina Themisto.
Táto skupina mesiacov obieha v strednej vzdialenosti približne 7,5 mil. km od stredu planéty po prográdnej dráhe so sklonom 43° k Jupiterovmu rovníku a je zatiaľ reprezentovaná jediným členom, "Themisto (mesiac)".
Rodina Himalia.
Táto skupina, nazývaná tiež "prechodná skupina", obieha vo vzdialenosti 11 až 12 mil. km od Jupitera po prográdnych dráhach so sklonom 25 až 30° k Jupiterovmu rovníku. Tvoria ju 4 členovia: "Leda (mesiac), Himalia (mesiac), Lysithea (mesiac)" a "Elara (mesiac)".
Rodina Carpo.
Vo vzdialenosti 17 mil. km po prográdnej mierne výstrednej dráhe so sklonom 51° k Jupiterovmu rovníku obieha zatiaľ jediný člen tejto skupiny, "Carpo (mesiac)".
Rodina Ananke.
Členovia tejto skupiny obiehajú po značne nestabilných, Slnkom rušených veľmi výstredných dráhach vo vzdialenosti 18 až 22 mil. km proti zmyslu otáčania planéty (tzv. retrográdna dráha) so sklonom 143° až 147° k Jupiterovmu rovníku. Ide asi o asteroidy, zachytené gravitačným poľom Jupitera, ktoré môžu časom opäť opustiť. Do tejto skupiny patria mesiace: "Euporie (mesiac), Orthosie (mesiac), Euanthe (mesiac), Mneme (mesiac), Harpalyke (mesiac), Hermippe (mesiac), Praxidike (mesiac), Thelxinoe (mesiac), Iocaste (mesiac)" a "Ananke (mesiac)" a dosiaľ nepomenované objekty "S/2003 J 3, S/2003 J 18" a "S/2003 J 16".
Rodina Pasiphae.
Tiež členovia tejto skupiny obiehajú po značne nestabilných, Slnkom rušených veľmi výstredných retrográdnych dráhach vo vzdialenosti 21 až 24 mil. km so sklonom 147° až 159° k Jupiterovmu rovníku. Ide o tiež zrejme o asteroidy, zachytené gravitačným poľom Jupitera, ktoré môžu časom opäť opustiť. Do tejto skupiny patria mesiace: "Helike (mesiac), Eurydome (mesiac), Autonoe (mesiac), Sponde (mesiac), Pasiphae (mesiac), Megaclite (mesiac), Sinope (mesiac), Hegemone (mesiac), Aoede (mesiac)" a "Callirrhoe (mesiac)" a dosiaľ nepomenovaný objekt "S/2003 J 23".
Rodina Carme.
Tiež členovia tejto skupiny obiehajú po značne nestabilných, Slnkom rušených značne výstredných retrográdnych dráhach vo vzdialenosti 22 až 24 mil. km so sklonom 164° až 166° k Jupiterovmu rovníku. Ide tiež zrejme o asteroidy, zachytené gravitačným poľom Jupitera, ktoré môžu časom opäť opustiť. Do tejto skupiny patria mesiace: "Arche (mesiac), Pasithee (mesiac), Chaldene (mesiac), Kale (mesiac), Isonoe (mesiac), Aitne (mesiac), Erinome (mesiac), Taygete (mesiac), Carme (mesiac), Kalyke (mesiac), Herse (mesiac), Eukelade (mesiac)" a "Kallichore (mesiac)" a dosiaľ definitívne nepotvrdené a nepomenované objekty S/2003 J 19" a "S/2003 J 10".
Ostatné.
Zatiaľ nepomenované objekty "S/2003 J 4, S/2003 J 12, S/2003 J 15, S/2003 J 14" a "S/2003 J 2" nezapadajú do dosiaľ klasifikovaných rodín a môžu byť prvými členmi dvoch nových skupín.
Za roky 2021 až 2023 pribudli objavy veľkého počtu, až osemnástich nových mesiacov. Všetky posledne objavené mesiace sa pohybujú po dráhach značne vzdialených od planéty. Ide o malé telesá, z ktorých len päť má priemer väčší než 8 km.
Jupiter tiež gravitačne viaže viac ako tisíc asteroidov vo svojich Lagrangeových bodoch. Tieto telesá síce planétu neobiehajú, ale ani sa od nej významne nevzďaľujú.
Zoznam mesiacov objavených do roku 2003.
Poznámky: "Magnitúda" – je uvedená stredná hodnota magnitúdy (zdanlivej hviezdnej veľkosti) v opozícii Jupitera so Zemou. – "Rozmer" – je uvedený stredný priemer telesa (v prípade telies nepravidelného tvaru sú v zátvorke uvedené veľkosti hlavných osí trojosého elipsoidu aproximujúceho tvar mesiaca); pri malých telesách sú rozmery odhadnuté na základe pozorovanej magnitúdy a predpokladaného albeda týchto telies (0,04).